| Kiel legi la taksonomionKiel legi la taksonomion**Mielindikantoj** |
| --- |
|  |
| Brundorsa mielindikanto, Prodotiscus regulusBrundorsa mielindikanto, *Prodotiscus regulus* |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birdoj *Aves* |
|
|
|
|
|
|
|
|
|
|
|
|
|
| Ordo: | Pegoformaj *Piciformes* |
|
|
|
|
|
|
| Familio: | Indikatoredoj *Indicatoridae*Swainson, 1837 |
|
|
|
|
|
| Genro: | ' |
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
| genroj |
| *Indicator*
*Melichneutes*
*Melignomon*
*Prodotiscus* |
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Mielindikantoj  |

 |
| v • d • r |

**Mielindikantoj** aŭ familio de **Indikatoredoj**), estas preskaŭpaserinaj birdoj de la ordo de Pegoformaj, kiu inkludas ankaŭ pegedojn kaj tukanojn. Ili estas konataj ankaŭ kiel **indikobirdoj** aŭ **mielbirdoj**, kvankam la lasta termino estas uzata pli precize por aludi la speciojn de la genro *Prodotiscus*. Ili havas tropikan distribuon en la Malnova Mondo, kun plej granda nombro de specioj en Afriko kaj du en Azio.

Priskribo
---------

Plej parto de mielindikantoj estas **sablokoloraj**, kvankam kelkaj havas brilflavon aŭ blankajn partetojn en la plumaro. Ĉiu havas helajn eksterajn vostoplumojn, kiuj estas blankaj en ĉiu afrika specio.

Ili estas inter la malmultaj birdoj kiuj manĝas regule vakson -abelvakson en plej parto de specioj, kaj probable la vaksajn elekskretaĵojn de la Koĉoj ĉe la genro *Prodotiscus* kaj iom malpli ĉe *Melignomon* kaj la pli malgrandaj specioj de *Indicator*. Ili manĝas ankaŭ larvojn el vaksovermoj (raŭpoj de *Galleria mellonella*) en kolonioj de abeloj, kaj flugantajn kaj rampantajn insektojn, araneojn kaj eventuale fruktojn. Multaj specioj algrupiĝas en specimiksaj manĝantaroj.

**Mielindikantoj** ricevas tiun nomon pro rimarkinda kutimo vidata en unu aŭ du specioj: ili gvidas homojn, kaj eble aliajn grandajn mamulojn (kiel la melivoro), al abelkolonioj. Kiam la mamulo malfermas la abelujon kaj prenas la mielon, la birdo manĝas la restantan vakson kaj larvojn. Tiu kutimo estis bone studita ĉe la Granda mielindikanto; kelkaj fakuloj (sekve de Friedmann, 1955) asertas, ke tio okazas ankaŭ ĉe la Skvamindikanto, dum aliaj malopinias (Short kaj Horne, 2002).

Kvankam oni ne scias pri plej parto de la membroj de la familio, ke ili dungas "sekvantojn" por siaj vaksoserĉo, ili estas tiel nomitaj kiel "mielindikantoj" pro lingva ekstrapolado.

Oni konas la manĝan kutimon de la ok specioj de *Indicator* kaj de *Prodotiscus*. Ili estas ĉiuj nestoparazitoj kies ino demetas unu ovon en la nesto de alia specio, ovodemetante laŭ serioj de ĉirkaŭ 5 dum 5 al 7 tagoj. Plej favoraj nestantaj specioj estas tiuj kiuj nestas en truoj kiel ofte la rilataj libiedoj kaj la pegoj, sed la *Prodotiscus* parazitas pokal-nestantojn, kiel la zosteropsedoj kaj silviedoj. Oni konas, ke la idoj de mielindikantoj fizike elpelas la idojn de la gastigantoj el la nesto, kaj ili havas hokilojn en siaj bekoj per kiuj ili rompas la ovojn de la gastigantoj aŭ murdas la idojn, per ripetitaj vundoj, se ne per mortiga frapo.

Specioj
-------

Deksep speciojn en kvar genroj komponas la Indikatoredojn.

FAMILIOINDIKATOREDOJ
* **Genro: *Indicator***
	+ Makulindikanto, *Indicator maculatus*
	+ Skvamindikanto, *Indicator variegatus*
	+ Granda mielindikanto, *Indicator indicator*
	+ Indonezia mielindikanto, *Indicator archipelagicus*
	+ Malgranda mielindikanto, *Indicator minor*
	+ Dikbeka mielindikanto, *Indicator conirostris*
	+ Vilkoksa mielindikanto, *Indicator willcocksi*
	+ Eta mielindikanto, *Indicator exilis*
	+ Nana mielindikanto, *Indicator pumilio*
	+ Pala mielindikanto, *Indicator meliphilus*
	+ Flavpuga mielindikanto, *Indicator xanthonotus*
* **Genro: *Melichneutes***
	+ Forkovosta mielindikanto, *Melichneutes robustus*
* **Genro: *Melignomon***
	+ Flavkrura mielindikanto, *Melignomon eisentrauti*
	+ Zenkera mielindikanto, *Melignomon zenkeri*
* **Genro: *Prodotiscus***
	+ Buntovosta mielindikanto, *Prodotiscus insignis*
	+ Verddorsa mielindikanto, *Prodotiscus zambesiae*
	+ Brundorsa mielindikanto, *Prodotiscus regulus*

Notoj kaj referencoj
--------------------

1. ↑  Short, Lester L..  (1991) Forshaw, Joseph: *Encyclopaedia of Animals: Birds*. Londono: Merehurst Press, p. 155. ISBN 1-85391-186-0.

* Friedmann, Herbert.  (1955) *The Honeyguides*. U.S. National Museum (Bulletin 208).
* Short, Lester, kaj Jennifer Horne.  (2002) *Toucans, Barbets and Honeyguides*. Oxford University Press. ISBN 0-19-854666-1.

Eksteraj ligiloj
----------------

* Barbet videos ĉe Interreta Birdokolekto
* Don Roberson.- Birdofamilioj tutmondaj Arkivigite je 2008-12-09 per la retarkivo Wayback Machine